Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14380

2. Megjegyzés. - Az MLS repülési elektronika részletes "Minimális Teljesítmény Előírások" című anyagot az EUROCAE és az RTCA állította össze és koordinálta. Az ICAO időről időre elküldi a Szerződőd Államoknak ezen szervezetek minden olyan kiadványának jegyzékét, amelyeket nemzetközi szinten egyeztettek a Hetedik Léginavigációs Konferencia 3/18(a) és 6/7(a) számú Ajánlásainak megfelelően. 7.1.2 Funkció dekódolás 7.1.2.1 A fedélzeti berendezésnek képesnek kell lenni a megközelítési oldalszög, a nagysebességű megközelítési oldalszög, a hátsó irányszektor oldalszög és a megközelítési magassági szög funkciók, valamint a tervezett üzemeltetéshez szükséges adatok dekódolására és feldolgozására. 7.1.2.2 Azonkívül a vevőnek olyan technikát kell felhasználni, amely megakadályozza az olyan funkciók feldolgozását, amelyek az adatmezőkön belüli, vagy az alap és kiegészítő adatszavakban, valamint a letapogató sugárnyalábok oldalszirom sugárzásaiból eredő beágyazott funkció bevezető jelszakaszok jelenlétéből erednek. Ennek a megvalósítását lehetővé tevő egyik technika az összes bevezető jelszakasz dekódolása. A bevezető jelszakasz dekódolása után az összes funkció bevezető jelszakasz észlelése és dekódolása letiltásra kerül a funkció hosszának megfelelő időtartamra. 2007/70/II. szám 7.1.2.3 A távolság tájékoztatást függetlenül kell dekódolni. 7.1.3 A vevőnek dekódolni kell azt a teljes szögtartományt, amelyet az egyes funkciók jel formátuma lehetővé tesz. Az útirány-vezetési szöget a vevő a TO és FRO letapogatások vett burkológörbéi közötti időközök mérésével határozza meg. A dekódolt szög a 3. Fejezet 3.11.4.5 pontjában megadott képlet szerint van erre az időközre vonatkoztatva. 7.1.4 A vevőnek képesnek kell lenni minden egyes sugárzott funkció szabályos feldolgozására, függetlenül attól, hogy a funkció az adás sorrendjében hol helyezkedik el. 7.1.5 Amikor az MLS megközelítési oldalszög és hátsó irányszektor információkat a kiválasztón és / vagy a fedélzeti műszereken megjelenítik, akkor azokat mágneses fokokban kell kijelezni. Az automata radar kijelzős vevők részére a vonatkozó információt a földi állomás a 4. alap adat szó részeként adja le. 7.1.6 A vevőnek képesnek kell lenni a megközelítési útirány, a magassági szög és a hátsó irányszektor radiál - ha ilyent biztosítottak - mind manuális, mind automatikus kiválasztására. Az automatikus módban a kiválasztás a következők szerint történik. 7.1.6.1 Megközelítési oldalszög válassza ki a megközelítési oldalszög mágneses betájolása megfordított szögértékét a 4. alap adatszóból. 7.1.6.2 Magassági szög válassza ki a minimális siklópályát a 2. alap adatszóból. 7.1.6.3 Hátsó irányszektor válassza ki a hátsó irányszektor szögének mágneses betájolását a 4. alap adatszóból. Megjegyzés. - A vevő jelzi azt, amikor az eltérés a hátsó irányszektor jelre vonatkozik. 7.1.7 Az MLS fedélzeti vevő rendszerének olyan integritás összeegyeztethetőségének kell lenni az MLS teljes integritásával, ami legalább 1 - 1 10-7 minden egyes leszállásnál. 7.1.8 Az MLS / RNAV üzemeltetéseknél használt fedélzeti berendezéseknél biztosítani kell azt a képességet, hogy a kiválasztott eljárást egyértelműen kijelezze. 7.2 Rádiófrekvenciás jelleggörbe 7.2.1 Vételi sávszélesség 7.2.1.1 A vevőnek ki kell elégíteni a vételi és teljesítmény követelményeket akkor, amikor a vett jel frekvencia eltolódása a szabvány csatorna középfrekvenciától plusz, vagy mínusz 12 kHz-ig terjed. Ez a szám plusz, vagy mínusz 10 kHz-es lehetséges földi adó eltolódást és plusz, vagy mínusz 2 kHz-es Doppler eltolódást vesz figyelembe. A vevőnek dekódolni kell valamennyi funkciót, függetlenül attól, hogy az egyik funkció frekvencia eltolódása eltolódik a másiktól. 7.2.2 Szelektivitás 7.2.2.1 Amikor a vevőt egy nem működő csatornára hangolják, és egy, a 3. Fejezet 3.11.4.10.1 pontjában a megközelítési oldalszög differenciális fáziseltolásos kódolású meghatározott érték felett 33 dB-es jelszintű nem-kívánt MLS jelet adnak a fennmaradó csatornák bármelyikére, a vevő nem érzékelheti a jelet. 2007/70/II. szám 7.2.3 Csatornán belüli hamis vétel 7.2.3.1 A 3. Fejezet 3.11.6 pontjában meghatározott vevő teljesítményt akkor is ki kell elégíteni, amikor a vevő ugyanazon a csatornán a 3. Fejezet 3.11.4.1.4 pontjában meghatározottat meg nem haladó szintű interferenciát vesz. 7.2.4 Sávon kívüli adásokból eredő interferencia 7.2.4.1 A 3. Fejezet 3.11.6 pontjában leírt vevő teljesítményt akkor is ki kell elégíteni, amikor egy - 124,5 dBW/m2-t meg nem haladó szintű nem-kívánt vett jelből eredő interferencia van az MLS vevő antennán. 7.3 Jel feldolgozás 7.3.1 Vétel (jel begyűjtés) 7.3.1.1 A vevőnek egy, a 3.11.4 pontban leírt követelményeknek megfelelő bemenő útirány-vezetési jel előfordulása esetén be kell fogni és érvényesíteni kell az útirány-vezetési jeleket a követési módra történő átállás előtt 2 másodpercen belül, a megközelítés kritikus része mentén, és 6 másodpercen belül a fedésterület határvonalánál. 7.3.2 Követés 7.3.2.1 A követés során a vevőnek védelmet kell biztosítani a rövid időtartamú nagy amplitúdójú hamis jelek ellen. Az útirányra való ráállás után a vevőnek érvényes útirány-vezetési tájékoztatást kell adni a figyelmeztető jelzés eltávolítása előtt. A követési mód során az érvényesítési folyamatnak tovább kell működni. 7.3.2.2 A követési jel egy másodpercnél hosszabb idejű elvesztése után a vevőnek figyelmeztető jelzést kell adni. Az egy-másodperces időtartamon belül az útirány-vezetési információnak az utolsó kimeneti értéken kell maradni.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes